વર્ષ 2013ના અંતમાં મલ્લિકાના માતાનું અવસાન થયા બાદ મલ્લિકા સામે ઘણાં નવા પડકારો ઉભા થયા. જેનો તેણે બહાદૂરીથી સામનો પણ કર્યો. “મારી માતા જેટલી ચોકસાઈથી કામ કરવું, બધાનું ધ્યાન રાખવું, દાતાઓ સાથે વાત કરવી, નાણાંકીય વ્યવહારો સંભાળવા એ તમામ બાબતો સારી રીતે સંભાળવી મારા માટે અઘરી હતી. તેમની ગેરહાજરીમાં સંપૂર્ણ રીતે તેમની જેમ કાર્ય સંભાળવુ ઘણું જ કપરુ હતુ. અમે લગભગ 4.5 વર્ષ સુધી સાથે કામ કર્યું અને તેમની હયાતી નથી. જોકે મારી સાથે મારો એક સુંદર સ્ટાફ છે.”